Diari Oficial de la Generalitat Valenciana


Sumari del DOGV 8493, del 25-02-2019 (2019/1360)

RESOLUCIÓ de 31 de gener de 2019, de la Direcció General de Medi Natural i d'Avaluació Ambiental, per la qual s'ordena la publicació de la declaració ambiental i territorial estratègica corresponent a l'expedient 127/15-EAE Almenara.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8493

Data del DOGV
:   25-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1360


Data del document
:   31-01-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Almenara
    * impacte ambiental

RESOLUCIÓ de 31 de gener de 2019, de la Direcció General de Medi Natural i d'Avaluació Ambiental, per la qual s'ordena la publicació de la declaració ambiental i territorial estratègica corresponent a l'expedient 127/15-EAE Almenara. [2019/1360]  
De conformitat amb l'article 54.8 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de la declaració ambiental i territorial estratègica, resolc:  
  
Publicar en el Diari Oficial de la Generalitat Valenciana la declaració ambiental i territorial estratègica corresponent a l'expedient 127/15-EAE Almenara.  
  
«Declaració ambiental i territorial estratègica  
Tràmit: avaluació ambiental del Pla parcial del sector Platja  
Promotor: Ajuntament d'Almenara.  
Autoritat substantiva: Ajuntament d'Almenara  
Localització: terme municipal d'Almenara (Castelló)  
Expedient: 127-15- EAE  
  
La Comissió d'Avaluació Ambiental, en sessió realitzada el 13 de desembre de 2018, va adoptar el següent acord:  
Vista la proposta de declaració ambiental i territorial estratègica del Pla parcial del sector Platja d'Almenara, en els termes següents:  
  
A la vista de la data d'informació pública (que més endavant es detalla) i conforme al que s'estableix en la disposició transitòria primera de la Llei 5/2014, de 25 de juliol, de la Generalitat, d'ordenació del territori, urbanisme i paisatge (LOTUP), a aquest Pla li és aplicable la Llei 21/2013, de 9 de desembre d'avaluació ambiental, desplegada a la Comunitat Valenciana per l'esmentada LOTUP.  
L'objecte de la declaració ambiental i territorial estratègica (DATE) és avaluar la integració dels aspectes ambientals en la proposta de pla o programa subjecte a avaluació ambiental estratègica ordinària conforme a la LOTUP. Per a això verificarà tot el procediment seguit i analitzarà els impactes que es deriven per l'aplicació del pla, i establirà, si escau, les condicions finals que s'hagen d'incorporar-hi prèviament a la seua aprovació.  
El 25 de setembre de 2018 l'Ajuntament remet la proposta del Pla parcial i el seu expedient d'avaluació ambiental i territorial estratègica. Els continguts d'aquests documents són els següents:  
Expedient d'avaluació ambiental i territorial:  
  
A. Expedient administratiu:  
A.1. Certificat d'informació i participació pública del sector Platja.  
A.2. Còpia de consultes a les administracions afectades.  
A.3. Certificat d'aprovació provisional del Pla parcial.  
A.4. Respostes de les administracions afectades a les consultes.  
A.5. Al·legacions formulades.  
  
B. Documentació tècnica:  
B.1. Estudi ambiental i territorial estratègic (EATE):  
B.1.1 Estudi ambiental i territorial estratègic (EATE).  
B.1.2 EATE - Integració aspectes ambientals.  
B.2. Document de participació pública.  
B.3. Document tècnic del Pla parcial:  
\* Memòria informativa  
\* Memòria justificativa  
\* Plans d'informació  
\* Plans d'ordenació  
\* Normes urbanístiques  
\* Estudis complementaris:  
- Estudi d'integració paisatgística  
- Estudi de demanda de recursos hídrics  
- Estudi acústic  
- Informe - Memòria de viabilitat econòmica  
- Informe - Memòria de sostenibilitat econòmica  
  
A. Anàlisi del procés d'avaluació.  
Les dates més rellevants del procés d'avaluació ambiental seguit han sigut:  
  
Presentació de la sol·licitud d'inici 15.06.2015  
Emissió del document d'abast de l'estudi ambiental i territorial estratègic 01.12.2016  
Participació pública i consultes de la versió preliminar del pla, de l'EATE i resta de documentació exigible, durant un període mínim de 45 dies.  
Data de publicació en el DOGV: 18.07.2017  
Ple municipal d'aprovació de la proposta de Pla. 10.07.2018  
Presentació de la sol·licitud d'emissió de la declaració ambiental i territorial estratègica 25.09.2018  
  
  
B. Anàlisi de l'estudi ambiental i territorial estratègic  
B.0. Antecedents. Resum del document d'abast  
B.0.1. Informació territorial.  
Almenara és un municipi de la zona costanera del sud de la província de Castelló, limítrofa amb la província de València, situat en la transició entre la plana de Castelló, al nord i la comarca natural de la vall de Segó al sud. Confronta al nord amb el municipi de la Llosa, a l'est amb el mar Mediterrani, al sud amb Sagunt, Benavites, Quartell i a l'oest amb Quart de les Valls, Sagunt i la Vall d'Uixó.  
El terme municipal ocupa una superfície de 27,6 km² i dista 32 km de la capital provincial; presenta fisiografia predominantment plana, destaca a l'oest la muntanya de la Frontera (369 m), el turó del castell d'Almenara (175 m) al nord del nucli urbà, i a l'est del terme, a uns 2,5 km de la costa, l'Alt del Cid (110 m) i la Muntanyeta Blanca (92 m).  
  
La línia de la costa, amb més de 3 km de longitud, és baixa i sorrenca, i es troba delimitada cap a ponent per una àrea de marjaleria, de la qual la separa una estreta restinga. És precisament sobre aquesta restinga on es localitza l'àmbit territorial del Pla parcial del sector Platja.  
  
Almenara té una població, a data 1 de gener de 2017 (segons l'INE) de 5.920 habitants.  
  
B.0.2. Planejament vigent.  
El planejament municipal vigent consisteix en unes normes subsidiàries (NS) aprovades per la Comissió Territorial d'Urbanisme (CTU) el 17 de juny de 1981, no sotmeses a avaluació ambiental. L'horitzó poblacional de les NS estima una població de 17.000 habitants en època estival.  
Aquest planejament ha sigut modificat en nombroses ocasions des de l'any 1981, per la qual cosa la classificació urbanística del sòl que preveu el planejament vigent està delimitada en les NS i en les diferents homologacions, així com en les modificacions realitzades a través de plans parcials que ja han sigut aprovats definitivament.  
  
B.0.3. Antecedents del Pla parcial sector Platja.  
El 26 de juliol de 2001 el Ple de l'Ajuntament d'Almenara va aprovar provisionalment l'homologació i el Pla parcial del sector Platja; el 30 d'octubre de 2001 la Comissió Informativa d'Urbanisme de Castelló va comunicar a l'Ajuntament la necessitat de completar la documentació amb l'homologació de la totalitat del litoral, i la necessitat que es completaren les condicions de connexió viària amb el nucli urbà.  
  
El Ple de l'Ajuntament va aprovar provisionalment la nova documentació el 9 de juliol de 2002, d'aquesta manera, finalment la documentació sotmesa a la consideració de la CTU va estar formada pel Pla parcial del sector Platja i per l'homologació del litoral; respecte a aquesta documentació, el 19 de juliol de 2002, per Resolució de la directora general de Planificació i Gestió del Medi es va emetre DIA favorable amb condicionants (expedient 331-2001-AIA), entre els quals figuraven:  
«viii - S'avaluarà el consum d'aigua potable aproximat per al nou horitzó poblacional de les normes subsidiàries, estimat en 17.000 habitants en època vacacional, de manera que a partir d'aquest es puga assegurar l'existència de recursos hídrics en quantitat i qualitat suficient per part de l'Ajuntament en el moment en què el sòl urbanitzable passe a ocupar-se. En cas contrari, no podrà autoritzar-se l'ocupació d'aquelles zones per a les quals no hi haja previsió de proveïment.  
  
ix - Sobre aquest proveïment, no es permetrà pou o cap captació en l'àmbit del sector atés que aquests contribuirien bé a la disminució de l'aigua de la marjal, bé a la seua salinització per efecte de la intrusió marina.»  
  
La CTU el 30 d'octubre de 2002 (BOP 30.11.2002) va aprovar definitivament l'homologació del litoral d'Almenara, i va supeditar l'eficàcia i publicació de l'acord que l'Ajuntament introduïra certes correccions en el document, entre elles els condicionants de la DIA abans esmentats, a més dels establits en els apartats vi i vii relatius a la gestió de les aigües residuals. Així mateix, s'expedia cèdula d'urbanització en relació amb el Pla parcial Platja d'Almenara amb les condicions de connexió i integració assenyalades en el document de l'homologació.  
  
Comptant amb l'homologació del litoral aprovada i la cèdula d'urbanització expedida, el Ple de l'Ajuntament el 21 de gener de 2003 va aprovar definitivament el Pla parcial del sector platja i el programa de desenvolupament.  
Interposat recurs contra l'aprovació definitiva del Pla parcial, el Tribunal Suprem, en sentència de 4 de maig de 2010, va declarar la nul·litat del Pla parcial i del PAI sector Platja, per considerar que es vulnerava el contingut de l'article 30 de la Llei de costes, que exigeix justificar que l'edificabilitat del sector no supera la mitjana del sòl urbanitzable.  
  
Esmenada la deficiència i obtingut informe favorable de la Direcció General de Costes de l'Estat, l'Ajuntament aprova definitivament de nou el Pla parcial el 18 de juliol de 2011. Interposats nous recursos contra aquesta última aprovació, el Tribunal Superior de Justícia de la Comunitat Valenciana (TSJCV) en sentència de 2 7 de juny de 2014, ha tornat a anul·lar el Pla parcial per no haver sigut sotmés a una nova tramitació amb tots els tràmits exigits per la legislació ara en vigor, entre altres el de l'avaluació ambiental estratègica; així mateix el Tribunal declara la validesa de l'homologació.  
El 4 de maig de 2016 el TS dicta sentència desestimatòria en el recurs de cassació núm. 3278/2014 interposat contra la sentència de 27 de juny de 2014, del TSJCV. S'indica que: «la sentència recorreguda [?] expressa amb tota claredat els informes que, d'acord amb la legalitat vigent en aprovar-se el Pla parcial impugnat, no s'han emés, i assenyala fins i tot que els emesos en el seu moment en el procediment d'aprovació de l'homologació i el Pla parcial declarat nul o resulten insuficients a la llum de les exigències de l'ordenament jurídic vigent o, simplement, és que no es van emetre, com el relatiu a la disponibilitat de recursos hídrics o l'acústic [?]»  
Cal indicar que, ja que el Pla parcial sector Platja va estar en vigor des de 2003 fins a 2010, les obres d'urbanització estan totalment executades i ja han sigut rebudes per l'Ajuntament.  
  
B.0.4. Alternativa proposada en el document inicial estratègic.  
S'adopta com a alternativa base per a la tramitació d'aquesta avaluació ambiental, l'ordenació resultant de la urbanització realitzada i executada legalment en el seu moment, sense perjudici que, si escau, es realitze un reajustament puntual en la seua ordenació.  
El Pla parcial ara tramitat assumeix els objectius del Pla parcial originari.  
La superfície total inclosa en el sector Platja, segons el projecte d'homologació, es xifra en 676.126 m².  
  
Sector Platja Nre. d'habitatges Població (2,5 hab/viv)  
Desenvolupament edificatori del sector edificades 1.000 29,58 % 2.500  
 no edificades 2.381 70,42 % 5.952  
Total 3.381 100 % 8.452  
  
  
  
B.0.5. Resum de determinacions del document d'abast (DA) que cal considerar.  
En el DA se sol·licitava:  
- Acreditar la disponibilitat de recursos hídrics per a atendre l'increment en la demanda. Per a això s'havia d'elaborar un estudi de demandes i obtindre informe favorable de la Confederació Hidrogràfica del Xúquer (CHJ).  
- Estudiar l'afecció de la utilització de les aigües de les fonts de proveïment sobre el freàtic de la marjal i de la zona agrícola pròxima.  
  
- Obtindre informe aclaridor de l'Entitat de Sanejament d'Aigües (EPSAR) respecte a l'evolució futura del sistema de sanejament i depuració afectat.  
- Analitzar específicament l'adaptació del Pla a les directrius 135 a 147 de l'ETCV, relatives a l'ordenació del litoral i al PATIVEL.  
  
- Completar l'estudi d'integració paisatgística ja realitzat.  
- Obtindre pronunciament favorable de l'estudi acústic presentat.  
  
- Reflectir detalladament el traçat de la via pecuària núm.1 l'assagador de la Mar, utilitzant cartografia de major detall.  
  
B.1. Continguts concordes amb el document d'abast  
En el document estudi ambiental i territorial estratègic, capítol 6, s'inclou l'argumentació sobre el compliment de les determinacions exposades en el document d'abast.  
- Es presenta l'estudi global de demandes de recursos hídrics per als sectors urbans i urbanitzables, d'ús residencial i industrial, que l'Ajuntament té previst desenvolupar. La modernització del sistema de reg ha permés derivar aigua al proveïment de la població i garantir el subministrament futur. Se sol·licita el corresponent informe de la Confederació Hidrogràfica del Xúquer.  
- S'analitza l'afecció sobre el nivell freàtic de la marjal i de la zona agrícola. L'origen del subministrament d'aigua a Almenara són les aigües de la font de Quart i del Camp de Morvedre, aquesta última no genera afeccions en arribar al municipi mitjançant conduccions tancades. Respecte a les aigües de la font de Quart, aquesta és una descàrrega de vora de l'aqüífer d'Algar-Quart, per la qual cosa no està drenant les masses d'aigües subterrànies de la plana de Castelló i Sagunt, que són les que alimenten la marjal d'Almenara. En l'EATE es justifica que el proveïment des de la font de Quart no modifica els factors que influeixen en els nivells piezomètrics de les aigües subterrànies de les planes de Castelló i Sagunt, i per tant en els nivells de la marjal i la seua zona agrícola.  
- Es detecta un error en els plànols d'ordenació del PATIVEL exposats al públic, en recollir-se l'antic planejament de la zona costanera d'Almenara, abans de l'homologació aprovada l'any 2002. No obstant això, en l'àmbit del pla parcial, el PATIVEL no preveu sòls de protecció ni altres actuacions que impossibilitarien el desenvolupament del pla parcial.  
- S'aporta en l'EATE una sèrie de 8 plànols a escala 1:1.000 en els quals es representa gràficament, per a tot el recorregut de la via pecuària núm.1 l'assagador de la Mar, la seua delimitació, indicant el seu eix i l'ample necessari en relació amb la línia límit del sector residencial. S'adverteix que no es detecten intrusions del sector en l'ample necessari de la via pecuària.  
- Respecte als informes que havien de sol·licitar-se:  
· Es realitza consulta a la CHJ respecte a l'estudi de demanda de recursos hídrics elaborada.  
· Es realitza consulta a l'EPSAR respecte a l'evolució futura del sistema de sanejament i depuració afectat. EPSAR informa que l'única dada que ha variat en la versió preliminar del Pla parcial és el cabal influent a l'EDAR, que passa de 1.019,83 m³/dia a 1.113 m³/dia, circumstància que no altera les observacions realitzades, i és vàlid l'informe ja emés en data 5 d'octubre de 2015.  
·Se sol·licita informe al Servei d'Infraestructura Verda i Paisatge, respecte a l'estudi d'integració paisatgística de data de redacció maig de 2015, sobre el qual ja va informar aquest Servei el 21 de juny de 2016.  
· Se sol·licita a l'òrgan competent pronunciament respecte a l'estudi acústic presentat.  
  
  
B.2. Continguts concordes amb l'annex VII de la LOTUP  
- L'EATE presentat conté tots els epígrafs i continguts assenyalats en l'annex VII de la LOTUP, pràcticament en el mateix ordre.  
  
- En l'apartat 9, Mesures previstes per al seguiment ambiental, es proposen 3 objectius amb els seus corresponents indicadors, un per objectiu.  
  
B.3. Descripció de l'alternativa: proposta de pla.  
B.3.1. Objectius.  
En l'apartat 2, Objectius de la planificació, de l'EATE s'indica que els objectius de l'instrument de planificació tramitat són els mateixos del Pla parcial originari.  
B.3.2. Infraestructura verda.  
L'article 19 bis de la Llei d'ordenació del territori i protecció del paisatge (afegit per la Llei 12/2009, de 23 de desembre) va introduir en la normativa urbanística el concepte de la infraestructura verda i en el Decret 1/2011 de l'ETCV van ser concretats els seus elements. Els articles 4 i 5 de la LOTUP són els que en la legislació vigent defineixen el seu concepte, les seues funcions i els espais que la integren.  
En l'estudi d'integració paisatgística s'aporta plànol, a escala 1.20.000 relatiu a la infraestructura verda local, i en l'EATE plànol a escala 1:7.000 on es representen gràficament els elements de la infraestructura verda urbana, a nivell de sector de pla parcial.  
  
C. Avaluació del resultat de les consultes realitzades i com s'han pres en consideració.  
C.1. Fase de posada a la disposició del públic.  
Durant el termini d'exposició al públic es van presentar 5 al·legacions, cap d'elles de caràcter ambiental. A la vista d'informes i al·legacions, el promotor indica que no cal introduir canvis substancials en la versió preliminar del pla.  
C.2. Fase de consulta a administracions afectades realitzades per l'òrgan promotor.  
L'Ajuntament durant la fase d'informació pública va sol·licitar consultes a 18 departaments de les diferents administracions, no consta consulta a les empreses subministradores de llum, aigua i gestora de residus.  
  
Administració pública consultada Data consulta Data informe  
Direcció Territorial d'Urbanisme de Castelló 29.12.2017 19.01.2018  
Confederació Hidrogràfica del Xúquer. CHJ 09.07.2018  
MAGRAMA. DG de Sostenibilitat de la Costa i el Mar (1) -  
CEICD. Unitat d'Inspecció del Patrimoni historicoartístic 06.02.2018  
CHOPVT. Servei d'Infraestructura Verda i Paisatge. PAISATGE -  
CHOPVT. Servei d'Ordenació del Territori. PATRICOVA 28.02.2018  
CHOPVT. Servei d'ETCV -  
CHOPVT. Servei d'Aeroports i Costes 22.01.2018 €  
CAMACCDR. Servei de Gestió de Residus. -  
DT Medi Ambient de Castelló. Acústica 29.12.2017 €  
CAMACCDR. Servei d'Avaluació Ambiental Estratègica 26.03.2018  
CAMACCDR. Servei de Vida Silvestre -  
CAMACCDR. Servei de GENP. Secció Zones Humides -  
CAMACCDR. Servei d'Ordenació i Gestió Forestal 01.03.2018  
EPSAR 13.02.2018  
Conselleria de Sanitat Universal i Salut Pública. Sanitat Ambiental 16.02.2018  
C. Economia, Indústria, Turisme i Ocupació. DG de Turisme 02.03.2018  
CHOPVT. Servei d'Ordenació del Territori. PATIVEL 15.02.2018  
  
  
- El 19 de gener de 2018 el Servei Territorial d'Urbanisme de Castelló reitera el que va informar en la fase d'emissió del document d'abast, i afig que en aquesta fase del procediment no té una altra cosa a assenyalar; indica que en el cas que el Pla parcial continga només determinacions pròpies de l'ordenació detallada, l'aprovació definitiva correspondrà a l'ajuntament, en cas que finalment alguna modificació afecte l'ordenació estructural, l'aprovació definitiva serà autonòmica.  
  
- El 9 de juliol de 2018 la Confederació Hidrogràfica del Xúquer emet l'informe favorable als efectes previstos en l'art. 25.4 del text refós de la Llei d'aigües. Assenyala que en el terme hi ha dues concessions destinades a proveïment amb les quals es poden satisfer les demandes requerides. Els drets totals del municipi ascendeixen a 943.413 m³/any, amb els quals és possible atendre la demanda del sector Platja i gran part de les demandes dels sectors previstos en les normes subsidiàries.  
  
- El 6 de febrer de 2018 la Unitat de Patrimoni Cultural emet informe favorable.  
- El 28 de febrer de 2018 el Servei d'Ordenació del Territori es reitera en el seu anterior informe i indica que el Pla parcial no es troba afectat per risc d'inundació.  
- L'1 de març de 2018 el Servei d'Ordenació i Gestió Forestal comunica a l'Ajuntament la resolució de la Direcció General de Medi Natural i Avaluació Ambiental, relativa a la modificació de la cartografia del sòl forestal, presentada per la Secció Forestal del Servei Territorial de Castelló, en relació amb el Pla parcial del sector Platja d'Almenara; s'exclouen 8 parcel·les de la classificació com a sòl forestal.  
  
- El 13 de febrer de 2018 l'EPSAR emet informe sobre la versió preliminar del Pla parcial, en què manté la validesa de l'informe emés el 5 d'octubre de 2015 en el procediment d'elaboració del DA.  
EPSAR va informar en 2015 que el sistema públic de sanejament i depuració està dissenyat per a tractar 1.704 m³/dia. A data de 2018, l'influent a l'EDAR és de 1.113 m³/dia; el sistema disposa encara de 591 m³/dia de capacitat per a tractament de noves aigües residuals. L'àmbit del Pla parcial està parcialment edificat, i s'estima que l'increment que generarà el desenvolupament restant ascendeix a 838,44 m³/dia.  
En l'EATE s'informa que «d'acord amb el conveni subscrit entre l'EPSAR i l'Ajuntament, aquests dos organismes es coordinaran per a determinar si hi ha suficient capacitat de depuració o fa falta la seua ampliació. Quan es detecte que s'està pròxim a superar la capacitat de depuració es planificaran les actuacions a desenvolupar i es determinarà finalment la participació en aquestes tant de l'Ajuntament d'Almenara com de l'Entitat de Sanejament d'Aigües.»  
«Així doncs és de preveure que en el futur les instal·lacions de depuració s'ampliaran per a garantir la correcta depuració de les aigües residuals que es generen i que per tant no hi haurà impactes significatius derivats de l'abocament d'aigües residuals no depurades.»  
- El 16 de febrer de 2018 el coordinador de Sanitat Ambiental informa que es considera que el Pla parcial no tindrà efectes rellevants directament relacionats amb la salut humana.  
- El 2 de març de 2018 la Secció d'Execució d'Obres de l'Agència Valenciana de Turisme informa que les determinacions de la versió preliminar del Pla parcial no minoren el potencial turístic del municipi, sempre que es tinga en compte el procés erosiu dels temporals en el municipi.  
- El 15 de febrer de 2018 el Servei d'Ordenació del Territori, informa que el Pla parcial s'ajusta a la versió en tramitació del Pla d'acció territorial de la infraestructura verda del litoral de la Comunitat Valenciana PATIVEL (ja aprovat per Decret 58/2018, de 4 de maig).  
  
  
C.3. Fase de consulta a administracions afectades realitzades per l'òrgan ambiental.  
Després de la recepció dels informes i al·legacions descrits en els dos apartats anteriors, l'Ajuntament modifica aspectes de la proposta de Pla. Una vegada presentada la sol·licitud d'emissió de la DATE des d'aquest òrgan ambiental s'ha realitzat consulta al Servei d'Infraestructura Verda i Paisatge, per la seua falta de pronunciament i ser determinant per a continuar amb el procediment.  
Així mateix, després de l'emissió del DA es va rebre informe de la Direcció Territorial d'Agricultura, Medi Ambient, Canvi Climàtic i Desenvolupament Rural relatiu a l'estudi acústic que acompanya el pla; vist que s'informa sobre el mateix estudi que s'inclou entre la documentació del Pla parcial aprovat provisionalment pel Ple el 10 de juliol de 2018, se'n ressenya ara el contingut.  
Dels informes rebuts es poden destacar els aspectes següents:  
  
- El Servei d'Infraestructura Verda i Paisatge, en el seu informe de 19 d'octubre de 2018, recorda que la tramitació ex novo del document obliga a la seua adequació a la legislació vigent en el moment de la seua tramitació, entre la qual s'inclou la relativa a paisatge.  
Es constata que entre la documentació aportada, denominada Pla de participació pública i estudi d'integració paisatgística, no figura cap procés participatiu tendent a considerar l'opinió de la població en la definició dels objectius de qualitat, ni en l'establiment de la valoració de la integració paisatgística del pla parcial.  
Es considera improcedent l'emissió d'informe favorable, i s'indica que l'estudi d'integració paisatgística haurà de completar-se amb processos participatius en què la població done a conéixer la seua opinió.  
- La Direcció Territorial d'Agricultura, Medi Ambient, Canvi Climàtic i Desenvolupament Rural, informa el 6 d'abril de 2017, que en termes generals l'estudi acústic s'ajusta al Decret 104/2006, de 14 de juliol, del Consell, de planificació i gestió en matèria de contaminació acústica.  
S'indica en l'informe que «a la vista dels resultats de l'estudi aportat, i encara que es produeixen superacions acústiques tant diürnes com nocturnes, segons els valors establits en la Llei 7/2002, de 3 de desembre, de protecció contra la contaminació acústica, no poden considerar-se com a superacions importants, perquè oscil·len entre els 2 i els 4 dB(A).»  
No obstant això, per al compliment dels límits establits en l'esmentada Llei 7/2002, s'indiquen com a possibles mesures correctores:  
- La limitació de la velocitat de circulació a 30 km/h.  
- Prohibició o restricció de circulació de vehicles pesants per aquestes vies, amb excepció dels destinats a serveis públics o essencials.  
  
- Disposició de barreres o pantalles acústiques vegetals i franges de zona verda entre les infraestructures viàries i els habitatges.  
  
D. Anàlisi de la previsió dels impactes significatius per l'aplicació del pla.  
- Vist l'origen del subministrament d'aigua al sector Platja, segons l'anàlisi presentada no és previsible l'afecció sobre el nivell freàtic de la marjal i de la zona agrícola confrontant.  
- Respecte a l'evolució futura del sistema de sanejament i depuració d'aigües residuals del sector Platja, vist el conveni subscrit entre l'Ajuntament i EPSAR per a la comprovació regular de la capacitat del sistema, la planificació i la construcció de les instal·lacions necessàries, es preveu que no es produiran impactes significatius derivats de l'abocament d'aigües residuals no depurades.  
- Respecte a la superació dels nivells acústics detectats en l'estudi acústic, l'administració competent informa que «sobre la base del principi de submissió de qualsevol zona a la denominada servitud acústica, s'ha de considerar admissible que les immissions superen els objectius de qualitat acústica aplicables a aquestes zones»; vist que les superacions no es consideren importants i, amb l'adopció de les mesures correctores proposades es compliran els objectius de qualitat acústica proposats per la Llei 7/2002.  
  
E. Accions de seguiment de l'aplicació del planejament.  
En l'apartat 9, Mesures previstes per al seguiment ambiental, de l'EATE, es proposen 3 objectius amb els seus corresponents indicadors. Si bé els objectius, per la seua generalitat, poden acceptar-se: protecció del medi natural, prevenció de riscos naturals i induïts i participació ciutadana en les decisions i la gestió urbana municipal; els indicadors associats a aquests no s'adeqüen al seguiment ambiental del desenvolupament de la figura de planejament proposada, un pla parcial d'ús residencial, fonamentalment estacional.  
El seguiment de la comprovació de la capacitat del sistema de sanejament i depuració d'aigües residuals del sector Platja, hauria d'integrar-se en el pla de seguiment del Pla parcial, adoptant els indicadors senzills i precisos que permeten detectar quan s'està pròxim a superar la capacitat de depuració i per tant cal planificar les actuacions que s'han de desenvolupar per a evitar abocaments d'aigües residuals no depurades.  
Es designa com a responsable del pla de seguiment a l'Ajuntament d'Almenara, que serà qui designe, entre els seus òrgans, l'encarregat de realitzar els informes de seguiment, per als quals es proposa periodicitat bianual en la seua emissió i, quinquennal per a la seua remissió a l'òrgan ambiental.  
  
F. Acord d'emissió. Determinacions finals.  
De conformitat amb el que es disposa en l'article 54 de la LOTUP, d'acord amb els fonaments que s'han exposat, es proposa emetre la present declaració ambiental i territorial estratègica del Pla parcial del sector Platja d'Almenara presentada per l'Ajuntament el 25 de setembre de 2018. En el pla s'hauran d'incorporar, abans de la seua aprovació definitiva, les determinacions següents:  
1. D'acord amb l'informe del Servei d'Infraestructura Verda i Paisatge de 19 d'octubre de 2018, l'estudi d'integració paisatgística es completarà amb els processos participatius pertinents per a conéixer l'opinió de la població respecte a la fixació dels objectius de qualitat paisatgística; les determinacions que s'hi establisquen s'incorporaran, si escau, a la documentació amb eficàcia normativa del Pla parcial, així com les restants mesures amb incidència sobre la qualitat del paisatge; sobre el resultat haurà d'emetre informe aquest Servei.  
  
2. S'incorporaran en la documentació de caràcter normatiu del Pla parcial les mesures correctores proposades per la Direcció Territorial de Medi Ambient per al compliment dels límits establits en la Llei 7/2002, de 3 de desembre, de protecció contra la contaminació acústica.  
  
3. S'estudiaran les mesures a adoptar per a evitar abocaments d'aigües residuals no depurades, i es definiran indicadors concrets, fàcilment quantificables, que permeten avaluar l'eficàcia de les mesures proposades. Els indicadors s'inclouran en el Programa de vigilància ambiental que, com a mínim, haurà d'incloure:  
- Indicador relatiu al seguiment de la comprovació de la capacitat del sistema de sanejament i depuració d'aigües residuals.  
La declaració ambiental i territorial estratègica té naturalesa d'informe preceptiu i determinant i no és susceptible de cap recurs, sense perjudici dels que, si escau, pertoquen en via judicial contenciosa administrativa enfront de la disposició de caràcter general que haja aprovat el pla o programa, o bé, sense perjudici dels que pertoquen en via administrativa o judicial enfront de l'acte, si escau, d'aprovació del pla o programa.  
La declaració ambiental i territorial estratègica perdrà la seua vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'ha procedit a l'adopció o aprovació del pla en el termini màxim de dos anys des de la seua publicació, llevat que s'acorde la seua pròrroga en els termes establits en l'article 56 de la LOTUP.  
Aquesta declaració ambiental i territorial estratègica serà publicada en el DOGV i posada a la disposició del públic en la pàgina web de la Generalitat. Es traslladarà a l'òrgan promotor i a l'òrgan substantiu.  
  
Òrgan competent  
La Comissió d'Avaluació Ambiental és l'òrgan competent per a emetre la declaració ambiental i territorial estratègica a què es refereix l'article 54.6 de la 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.1 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista del que s'ha exposat, la Comissió d'Avaluació Ambiental, acorda emetre la declaració ambiental i territorial estratègica del Pla parcial del sector Platja d'Almenara, i les determinacions finals que s'hi indiquen hauran d'incorporar-se al Pla.  
Notificar als interessats que contra la present resolució, per no ser un acte de definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i als efectes oportuns.  
El que se certifica abans de l'aprovació de l'acta corresponent i a reserva dels termes precisos que se'n deriven, conformement ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 18 de desembre de 2018.- El secretari de la Comissió d'Avaluació Ambiental: José del Valle Arocas.»  
  
València, 31 de gener de 2019.- El director general de Medi Natural i d'Avaluació Ambiental: Antoni Marzo i Pastor.